Document ID: /roh_data/filtered/fineweb-2-filterrobots_roh.jsonl.gz/29270

Ils professers da rumantsch Rico Valär (Universitad da Turitg) e Matthias Grünert (Universitad da Friburg) fan turnea tras il chantun Grischun. Cun lur preschientscha persunala tar las scolas gimnasialas rumantschas vulan els animar scolaras e scolars da ponderar in studi dal rumantsch – saja quai en direcziun linguistica u litteratura. Ensemen cun ina studenta ed in student han ils professers preschentà ed infurmà sur da las pussaivladads dals studis e da las perspectivas da professiun.
Tenor Rico Valär datti in manco da magistras e magisters da secundara ed a las scolas medias rumantschas. Cun lur preschientscha persunala, en furma dad in lavuratori, preschentan els ils temas linguistica e litteratura rumantscha.
Definitiv, u forsa tuttina betg
Las scolaras da la 3. enfin 6avla classa a l'Institut Otalpin a Ftan han gì la pussaivladad d’entrar en il mund rumantsch. Lur decisiun n'è bain betg anc crudada, ma els han anc temp da decider, sch’in studi da rumantsch a l’universitad da Turitg u Friburg è in’opziun.